CELEX: 22014D0717(01)
Language: bg
Date: 2014-06-20 00:00:00
Title: Препоръка на Съвета за асоцииране ЕС—Ливан от 20 юни 2014 година относно изпълнението на втория план за действие ЕС—Ливан в рамките на Европейската политика за съседство

17.7.2014   
            
            
               BG
            
            
               Официален вестник на Европейския съюз
            
            
               C 227/1
            
         ПРЕПОРЪКА НА СЪВЕТА ЗА АСОЦИИРАНЕ ЕС—ЛИВАН
   от 20 юни 2014 година
   относно изпълнението на втория план за действие ЕС—Ливан в рамките на Европейската политика за съседство
   2014/C 227/01
   СЪВЕТЪТ ЗА АСОЦИИРАНЕ ЕС—ЛИВАН,
   като взе предвид Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (наричано по-долу „споразумението“), и по-специално член 76, параграф 2 от него,
   като има предвид, че:
   
               (1)
            
            
               Съгласно член 86 от споразумението страните предприемат всички общи и специални мерки, необходими за изпълнението на техните задължения по споразумението, и следят за постигането на целите, заложени в споразумението.
            
         
               (2)
            
            
               Страните по споразумението постигнаха съгласие по текста на втория план за действие ЕС—Ливан в рамките на Европейската политика за съседство (наричан по-долу „планът за действие ЕС—Ливан“).
            
         
               (3)
            
            
               Планът за действие ЕС—Ливан ще допринесе за прилагането на споразумението посредством изготвянето и съгласуването между страните на конкретни мерки, които ще зададат практическите насоки за прилагането на споразумението.
            
         
               (4)
            
            
               Чрез плана за действие ЕС—Ливан ще бъдат изпълнени две цели: ще бъдат предвидени конкретни мерки, чрез които страните да изпълнят задълженията си съгласно споразумението, и ще се осигури по-широка рамка за допълнително укрепване на отношенията между ЕС и Ливан, за да се достигне висока степен на икономическа интеграция и да се задълбочи политическото сътрудничество в съответствие с общите цели на споразумението,
            
         ПРИЕ НАСТОЯЩАТА ПРЕПОРЪКА:
   Член единствен
   Съветът за асоцииране препоръчва страните да изпълнят плана за действие ЕС—Ливан (1), доколкото изпълнението е насочено към постигане на целите на Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна.
   
      Съставено в Брюксел на 20 юни 2014 година.
      
         
            За Съвета за асоцииране
         
         
            Председател
         
         C. ASHTON
      
   
   
      (1)  Вж. документ 17588/13 на http://register.consilium.europa.eu.